CELEX: 32021R0584
Language: lt
Date: 2021-04-12 00:00:00
Title: Tarybos įgyvendinimo reglamentas (ES) 2021/584 2021 m. balandžio 12 d. kuriuo įgyvendinamas Reglamentas (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane

2021 4 12   
               
               
                  LT
               
               
                  Europos Sąjungos oficialusis leidinys
               
               
                  LI 124/1
               
            
         TARYBOS ĮGYVENDINIMO REGLAMENTAS (ES) 2021/584
         2021 m. balandžio 12 d.
         kuriuo įgyvendinamas Reglamentas (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. balandžio 12 d. Tarybos reglamentą (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane (1), ypač į jo 12 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2011 m. balandžio 12 d. Taryba priėmė Reglamentą (ES) Nr. 359/2011;
                  
               
                     (2)
                  
                  
                     2019 m. gruodžio 8 d. Sąjungos vyriausiasis įgaliotinis užsienio reikalams ir saugumo politikai paskelbė deklaraciją Sąjungos vardu, kurioje pasmerkė Irano saugumo pajėgų platų ir neproporcingą jėgos naudojimą, dėl to reaguojant į 2019 m. lapkričio mėn. demonstracijas žuvo ir buvo sužeista daug žmonių. Deklaracijoje taip pat išdėstyta, kad Sąjunga tikisi, jog visi smurto vykdytojai privalo būti patraukti atsakomybėn, o Irano valdžios institucijos raginamos užtikrinti skaidrius ir patikimus tyrimus, kad būtų išsiaiškintas žuvusiųjų ir suimtųjų skaičius, o visiems sulaikytiesiems užtikrinti deramą procesą. Be to, reaguojant į Irano sprendimą daugiau nei savaitei nutraukti interneto prieigą prie pasaulinių tinklų, Irano piliečiams užkertant kelią komunikacijai ir laisvam informacijos judėjimui, deklaracijoje pabrėžiama, kad visada turi būti gerbiamos tokios pagrindinės teisės kaip saviraiškos ir susirinkimų laisvė;
                  
               
                     (3)
                  
                  
                     šiame kontekste ir atsižvelgiant į Sąjungos įsipareigojimą spręsti visus susirūpinimą keliančius klausimus su Iranu, įskaitant žmogaus teisių padėtį, į Reglamento (ES) Nr. 359/2011 I priede pateiktą fizinių ir juridinių asmenų,subjektų ir organizacijų, kuriems taikomos ribojamosios priemonės, sąrašą reikėtų įtraukti aštuonis asmenis ir tris subjektus;
                  
               
                     (4)
                  
                  
                     todėl Reglamento (ES) Nr. 359/2011 I priedas turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 359/2011 I priedas iš dalies keičiamas, kaip išdėstyta šio reglamento priede.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. balandžio 12 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  OL L 100, 2011 4 14, p. 1.
      
      
         
            PRIEDAS
            Į Reglamento (ES) Nr. 359/2011 I priede pateiktą fizinių ir juridinių asmenų, subjektų ir įstaigų sąrašą įtraukiami šie asmenys ir subjektai:
            
                         
                     
                     
                        Asmenys
                        
                           
                                        
                                    
                                    
                                       Pavardė, vardas
                                    
                                    
                                       Identifikuojamoji informacija
                                    
                                    
                                       Priežastys
                                    
                                    
                                       Įtraukimo į sąrašą data
                                    
                                 
                                       „88.
                                    
                                    
                                       SOLEIMANI Gholamreza
                                    
                                    
                                       Gimimo vieta: Farsan (Farsanas) (Iranas)
                                       Gimimo data: 1343 m. (pagal Irano Hidžros kalendorių), 1964 m. arba 1965 m. (pagal Grigaliaus kalendorių)
                                       Pilietybė: Irano
                                       Lytis: vyras
                                       Pareigos: Islamo revoliucijos gvardijos organizacijos „Basij“ vadas
                                    
                                    
                                       Gholamreza Soleimani yra organizacijos „Basij“ vadas. Organizacija „Basij“ panaudojo mirtiną jėgą malšindama 2019 m. lapkričio mėn. protestus Irane, dėl to daugelyje šalies miestų žuvo ir buvo sužeisti neginkluoti protestuotojai ir kiti civiliai gyventojai. Kaip organizacijos „Basij“ vadas Gholamreza Soleimani yra atsakingas už smurtinį protestų malšinimą ir šiurkščius žmogaus teisių pažeidimus Irane.
                                    
                                    
                                       2021 4 12
                                    
                                 
                                       89.
                                    
                                    
                                       SALAMI Hossein (dar žinomas kaip: SALAMI Hussain)
                                    
                                    
                                       Gimimo vieta: Vaneshan, Golpayegan (Iranas)
                                       Gimimo data: 1339 m. (pagal Irano Hidžros kalendorių), 1960 m. arba 1961 m. (pagal Grigaliaus kalendorių)
                                       Pilietybė: Irano
                                       Lytis: vyras
                                       Pareigos: Islamo revoliucijos gvardijos vyriausiasis vadas
                                       Laipsnis: generolas majoras
                                    
                                    
                                       Nuo 2019 m. balandžio mėn. Hossein Salami yra Islamo revoliucijos gvardijos, į kurią įeina „Basij“ milicija, vyriausiasis vadas ir Nacionalinės saugumo tarybos narys. Islamo revoliucijos gvardijos reguliariosios pajėgos ir „Basij“ milicija panaudojo mirtiną jėgą malšindamos 2019 m. lapkričio mėn. protestus Irane, dėl to daugelyje šalies miestų žuvo ir buvo sužeisti neginkluoti protestuotojai ir kiti civiliai gyventojai. Kaip Nacionalinės saugumo tarybos narys Hossein Salami dalyvavo sesijose, kuriose buvo priimti įsakymai panaudoti mirtiną jėgą malšinant 2019 m. lapkričio mėn. protestus. Todėl Hossein Salami yra atsakingas už šiurkščius žmogaus teisių pažeidimus Irane.
                                    
                                    
                                       2021 4 12
                                    
                                 
                                       90.
                                    
                                    
                                       KARAMI Hassan
                                    
                                    
                                       Pilietybė: Irano
                                       Lytis: vyras
                                       Pareigos: Irano policijos pajėgų specialiųjų padalinių vadas
                                    
                                    
                                       Hassan Karami yra Irano policijos pajėgų specialiųjų padalinių vadas. Specialieji padaliniai panaudojo mirtiną jėgą malšindami 2019 m. lapkričio mėn. protestus Irane, dėl to daugelyje šalies miestų žuvo ir buvo sužeisti neginkluoti protestuotojai ir kiti civiliai gyventojai. Kaip specialiųjų padalinių, atsakingų už neginkluotų protestuotojų ir kitų civilių gyventojų mirtį ir sužeidimus, vadas Hassan Karami yra atsakingas už šiurkščius žmogaus teisių pažeidimus Irane.
                                    
                                    
                                       2021 4 12
                                    
                                 
                                       91.
                                    
                                    
                                       PAKPOUR Mohammad (dar žinomas kaip: PAKPUR Mohammad)
                                    
                                    
                                       Gimimo vieta: Arakas (Iranas).
                                       Gimimo data: 1340 m. (pagal Irano Hidžros kalendorių), 1961 m. (pagal Grigaliaus kalendorių)
                                       Pilietybė: Irano
                                       Lytis: vyras
                                       Pareigos: Islamo revoliucijos gvardijos sausumos pajėgų vyriausiasis vadas
                                       Laipsnis: brigados generolas
                                    
                                    
                                       Nuo 2010 m. kovo mėn. Mohammad Pakpour yra Islamo revoliucijos gvardijos sausumos pajėgų vyriausiasis vadas. Islamo revoliucijos gvardijos sausumos pajėgos panaudojo mirtiną jėgą malšindamos 2019 m. lapkričio mėn. protestus Irane, dėl to daugelyje šalies miestų žuvo ir buvo sužeisti neginkluoti protestuotojai ir kiti civiliai gyventojai. Kaip Islamo revoliucijos gvardijos sausumos pajėgų, kurios panaudojo mirtiną jėgą prieš neginkluotus protestuotojus ir kitus civilius gyventojus, vyriausiasis vadas Mohammad Pakpour yra atsakingas už šiurkščius žmogaus teisių pažeidimus Irane.
                                    
                                    
                                       2021 4 12
                                    
                                 
                                       92.
                                    
                                    
                                       ASHTARI Hossein
                                    
                                    
                                       Gimimo vieta: Isfahan (Isfahanas) (dar žinomas kaip: Esfahan, Ispahan)
                                       Pilietybė: Irano
                                       Lytis: vyras
                                       Pareigos: Irano policijos pajėgų vyriausiasis vadas
                                    
                                    
                                       Nuo 2015 m. kovo mėn. Hossein Ashtari yra Irano policijos pajėgų vyriausiasis vadas, jis taip pat yra Nacionalinės saugumo tarybos narys. Į policijos pajėgas įeina padaliniai „Emdad“ ir specialieji padaliniai. Irano paprastosios policijos pajėgos, padaliniai „Emdad“ ir specialieji padaliniai panaudojo mirtiną jėgą malšindami 2019 m. lapkričio mėn. protestus Irane, dėl to daugelyje šalies miestų žuvo ir buvo sužeisti neginkluoti protestuotojai ir kiti civiliai gyventojai. Kaip Nacionalinės saugumo tarybos narys Hossein Ashtari dalyvavo sesijose, kuriose buvo priimti įsakymai panaudoti mirtiną jėgą malšinant 2019 m. lapkričio mėn. protestus. Todėl Hossein Ashtari yra atsakingas už šiurkščius žmogaus teisių pažeidimus Irane.
                                    
                                    
                                       2021 4 12
                                    
                                 
                                       93.
                                    
                                    
                                       ZIAEI Gholamreza
                                    
                                    
                                       Lytis: vyras
                                       Pareigos: Buvęs Evino kalėjimo viršininkas; buvęs kitų įkalinimo įstaigų viršininkas
                                    
                                    
                                       Nuo 2019 m. liepos mėn. iki 2020 m. birželio mėn. buvo Evino kalėjimo viršininkas; Gholamreza Ziaei einant pareigas ir taip sunkios sulaikytųjų gyvenimo sąlygos dar labiau pablogėjo. Kalinėms moterims neleidžiama susisiekti telefonu su savo vaikais. Politiniams kaliniams atsakomi kassavaitiniai giminaičių vizitai, kurie dabar leidžiami tik kas du mėnesius. Per 2009 m. protestus G. Ziaei vadovavo Kahrizak (Karizako) įkalinimo įstaigai, kurioje po to kai buvo kankinti, mirė mažiausiai penki sulaikytieji, suimti dėl 2009 m. Teherane įvykusių masinių gatvės protestų. 2017–2019 m., prieš pradėdamas eiti Evino kalėjimo Teherane viršininko pareigas, G. Ziaei buvo kalėjimo „Rajaee Shahr“, esančio Karaj (Karadžas), į vakarus nuo Teherano, viršininkas; šiame kalėjime daugybė politinių kalinių protestavo prieš blogą elgesį ir nežmoniškas gyvenimo sąlygas.
                                    
                                    
                                       2021 4 12
                                    
                                 
                                       94.
                                    
                                    
                                       SHAHVARPOUR Hassan
                                    
                                    
                                       Gimimo vieta: Safi Abad, į pietus nuo Dezful (Dezfulas), Khuzestan (Chuzestanas) (Iranas)
                                       Lytis: vyras
                                       Paso Nr.: 2001624001 (nacionalinės tapatybės kortelės Nr.)
                                       Pareigos: Islamo revoliucijos gvardijos Khuzestan (Chuzestano) provincijos Vali Asr korpuso vadas
                                       Laipsnis: brigados generolas
                                    
                                    
                                       Kaip Islamo revoliucijos gvardijos vadas Khuzestan (Chuzestane) nuo 2009 m. jis yra atsakingas už vadovavimą pajėgoms, kurios 2019 m. lapkričio mėn. protestų metu Mahshahr (Mahšahro) mieste panaudojo kulkosvaidžius prieš protestuotojus ir kitus civilius gyventojus. Jam vadovaujant Islamo revoliucijos gvardija nužudė 148 žmones didelio kalibro kulkosvaidžių ugnimi iš šarvuotųjų transporto priemonių, apsupusių bėgusius ir netoliese esančiose pelkėse besislapsčiusius protestuotojus.
                                    
                                    
                                       2021 4 12
                                    
                                 
                                       95.
                                    
                                    
                                       VASEGHI Leyla (dar žinoma kaip VASEQI Layla, VASEGHI Leila, VASEGHI Layla)
                                    
                                    
                                       Gimimo vieta: Sari, Mazandaran (Mazandaranas) provincija (Iranas)
                                       Gimimo data: 1352 m. (pagal Irano Hidžros kalendorių), 1972 m. arba 1973 m. (pagal Grigaliaus kalendorių)
                                       Lytis: moteris
                                       Pareigos: Shahr-e Qods gubernatorė ir miesto saugumo tarybos vadovė
                                    
                                    
                                       Kaip Shahr-e Qods gubernatorė ir miesto saugumo tarybos vadovė nuo 2019 m. rugsėjo mėn., Leyla Vaseghi įsakė policijai ir kitoms ginkluotosioms pajėgoms 2019 m. lapkričio mėn. protestų metu panaudoti mirtinas priemones, dėl to žuvo ir buvo sužeista dešimtys neginkluotų protestuotojų ir kitų civilių gyventojų. Kaip Shahr-e Qods gubernatorė ir miesto saugumo tarybos vadovė Leyla Vaseghi yra atsakinga už šiurkščius žmogaus teisių pažeidimus Irane.
                                    
                                    
                                       2021 4 12“
                                    
                                 
                     
                  
                         
                     
                     
                        Subjektai
                        
                           
                                        
                                    
                                    
                                       Pavadinimas
                                    
                                    
                                       Identifikuojamoji informacija
                                    
                                    
                                       Priežastys
                                    
                                    
                                       Įtraukimo į sąrašą data
                                    
                                 
                                       „2.
                                    
                                    
                                       Evino kalėjimas
                                    
                                    
                                       Adresas: Tehran Province, Tehran, District 2, Dasht-e Behesht (Iran)
                                    
                                    
                                       Evino kalėjimas yra įkalinimo įstaiga, kurioje pastaraisiais metais ir dešimtmečiais buvo laikomi politiniai kaliniai ir buvo nuolat vykdomi šiurkštūs žmogaus teisių pažeidimai, įskaitant kankinimus. 2019 m. lapkričio mėn. protestuotojai Evino kalėjime buvo ir vis dar bent iš dalies yra laikomi kaip politiniai kaliniai. Iš Evino kalėjimo kalinių atimtos pagrindinės procesinės teisės, kartais jie kalinami vienutėse arba perpildytose kamerose, kuriose yra prastos higienos sąlygos. Esama išsamių pranešimų apie fizinį ir psichologinį kankinimą. Sulaikytiesiems neleidžiama susisiekti su šeima ir advokatais, taip pat nesuteikiamas tinkamas gydymas.
                                    
                                    
                                       2021 4 12
                                    
                                 
                                       3.
                                    
                                    
                                       Kalėjimas „Fashafouyeh“ (dar žinomas kaip: didysis Teherano centrinis kalėjimas, Hasanabad-eQom kalėjimas, didysis Teherano kalėjimas)
                                    
                                    
                                       Adresas: Tehran Province, Hasanabad, Bijin Industrial Zone, Tehran, Qom Old Road (Iran)
                                       Telefonas: +98 21 5625 8050
                                    
                                    
                                       Kalėjimas „Fashafouyeh“ yra įkalinimo įstaiga, iš pradžių skirta kalinti su narkotikais susijusius nusikaltimus padariusius asmenis. Neseniai jame taip pat buvo laikomi politiniai kaliniai, kurie kai kuriais atvejais buvo priversti dalytis viena kamera su narkomanais. Gyvenimo ir higienos sąlygos yra labai prastos, trūksta galimybių patenkinti pagrindinius poreikius, pvz., trūksta švaraus geriamojo vandens. 2019 m. lapkričio mėn. protestų metu kalėjime „Fashafouyeh“ buvo laikomas ne vienas protestuotojas, įskaitant nepilnamečius. Pranešimuose nurodoma, kad 2019 m. lapkričio mėn. protestuotojai kalėjime „Fashafouyeh“ buvo kankinami ir su jais buvo nežmoniškai elgiamasi, pvz., jie buvo tyčia plikinami verdančiu vandeniu ir jiems nebuvo suteiktas medicininis gydymas. Remiantis organizacijos „Amnesty International“ ataskaita apie 2019 m. lapkričio mėn. protestų malšinimą, kalėjime „Fashafouyeh“ kartu su suaugusiaisiais buvo laikomi vos 15 metų vaikai. Trys 2019 m. lapkričio mėn. protestuotojai, šiuo metu laikomi kalėjime „Fashafouyeh“, Teherano teismo buvo nuteisti mirties bausme.
                                    
                                    
                                       2021 4 12
                                    
                                 
                                       4.
                                    
                                    
                                       Kalėjimas „Rajaee Shahr“ (dar žinomas kaip: Rajai Shahr Prison, Rajaishahr, Raja’i Shahr, Reja’i Shahr, Rajayi Shahr, Gorhardasht Prison, Gohar Dasht Prison)
                                    
                                    
                                       Adresas: Alborz Province, Karaj, Gohardasht, Moazzen Blvd (Iran)
                                       Telefonas: +98 26 3448 9826
                                    
                                    
                                       Kalėjimas „Rajaee Shahr“ žinomas dėl žmogaus teisių nesilaikymo, įskaitant sunkius fizinius ir psichologinius politinių kalinių ir sąžinės kalinių kankinimus, taip pat masines egzekucijas nesuteikiant teisės į teisingą bylos nagrinėjimą nuo pat 1979 m. islamo revoliucijos. Po 2019 m. lapkričio mėn. protestų kalėjime „Rajaee Shahr“ buvo labai blogai elgiamasi su šimtais sulaikytųjų, įskaitant vaikus. Esamą patikimų pranešimų apie daugelį kankinimo atvejų ir kitų formų žiaurias bausmes, įskaitant atvejus, susijusius su nepilnamečiais.
                                    
                                    
                                       2021 4 12“